Diari Oficial de la Generalitat Valenciana


Sumari del DOGV 6522, del 17-05-2011 (2011/5266)

Adjudicació de l'ajuda a l'expedient E4SP41/2010/67 emmarcada en el Pla d'Acció d'Estalvi i Eficiència Energètica 2008-2012 (PAE4+) per a l'exercici 2010.
----------------------------------------------------------------------------------------------------------------------------------------------------------

### Dades del document

Número de DOGV
:   6522

Data del DOGV
:   17-05-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/5266


Data del document
:   26-04-2011

Organisme emissor
:   Agència Valenciana de l'Energia, AVEN

Tipus de document
:   Anunci

Anàlisi jurídica

 Descriptors 

:   * ajuda pública

Adjudicació de l'ajuda a l'expedient E4SP41/2010/67 emmarcada en el Pla d'Acció d'Estalvi i Eficiència Energètica 2008-2012 (PAE4+) per a l'exercici 2010. [2011/5266]  
De conformitat amb el que establix l'article 18 de la Llei 38/2003, General de Subvencions, es dóna publicitat a la Resolució de 26 de novembre de 2010, del president de l'Agència Valenciana de l'Energia, per la qual es concedix l'ajuda a l'expedient E4SP41/2010/67 que va ser denegat per Resolució de 3 de novembre de 2010, dins de l'actuació renovació de les instal·lacions d'enllumenat exterior existents emmarcada en el Pla d'Acció d'Estalvi i Eficiència Energètica 2008-2012 (PAE4+) per a l'exercici 2010. Estes ajudes tenen finançament del Fons Europeu de Desenvolupament Regional (FEDER), a través del Programa Operatiu de la Comunitat Valenciana 2007-2013. Esta resolució de concessió comporta l'acceptació pels beneficiaris a ser inclosos en la llista pública que recull l'article 7, apartat 2, lletra d, del Reglament (CE) 1828/2006, de la Comissió de 8 de desembre de 2006.  
  
  
València, 26 d'abril de 2011.- El director de l'Agència Valenciana de l'Energia: Antonio Cejalvo Lapeña.  
  
  
ANNEX  
  
«RESOLUCIÓ de 26 de novembre de 2010, del president de l'Agència Valenciana de l'Energia per la qual es concedix l'ajuda a l'expedient E4SP41/2010/67 que va ser denegat per Resolució de 3 de novembre de 2010, dins de l'actuació renovació de les instal'lacions d'enllumenat exterior existents emmarcada en el Pla d'Acció d'Estalvi i Eficiència Energètica 2008-2012 (PAE4+) per a l'exercici 2010.  
  
Per Orde 10/2010, de 9 d'abril, de la Conselleria d'Infraestructures i Transport, DOCV núm. 6253, de 26 d'abril de 2010, es regula el règim de concessió d'ajudes de l'Agència Valenciana de l'Energia, en el marc del Pla d'Acció d'Estalvi i Eficiència Energètica en les Empreses, Sector Edificació, Servicis Públics, Comunitats de Regants, Cogeneració i Diversificació Energètica a la Comunitat Valenciana per a l'exercici 2010.  
En l'article 12 de la disposició esmentada s'establix que el director de l'Agència elevarà proposta al president de l'Agència Valenciana d'Energia, el qual resoldrà la concessió de les ajudes.  
Amb data 25 de novembre de 2010, el director de l'Agència Valenciana de l'Energia formula la proposta de revocació de la denegació de l'ajuda per a l'expedient E4SP41/2010/67 i la consegüent resolució d'adjudicació de l'ajuda de l'Agència Valenciana de l'Energia per a l'expedient esmentat dins de l'actuació renovació de les instal'lacions d'enllumenat públic exterior existents.   
D'acord amb la proposta esmentada i fent ús de les atribucions que em conferix l'article 5.2.d del Reglament de l'Agència Valenciana de l'Energia, aprovat per Decret 9/2002, de 15 de gener, del Consell de la Generalitat, modificat pel Decret 30 2004, de 27 de febrer i segons l'article 12 de l'Orde 10/2010, de 9 d'abril, per la qual es convoquen ajudes en el marc del Pla d'Acció d'Estalvi i Eficiència Energètica en les Empreses, Sector Edificació, Servicis Públics, Comunitats de Regants, Cogeneració i Diversificació Energètica per a l'exercici 2010, resolc:  
  
  
Primer  
Revocar la denegació de l'ajuda a l'expedient E4SP41/2010/67, denegat mitjançant una resolució del president de l'AVEN de 3 de novembre de 2010.  
  
Segon  
Concedir l'ajuda següent a l'expedient E4SP41/2010/67:  
Beneficiari: Ajuntament de Catarroja  
Cost elegible: 16.227 €  
Ajuda: 6.490 €  
La quantitat atorgada queda condicionada a la concurrència amb altres ajudes per a la mateixa finalitat, procedents estes de qualssevol altres administracions o ens públics.  
  
Tercer  
El beneficiari estarà obligat al compliment de la normativa establida en la convocatòria i en les bases del programa, si bé la direcció de l'Agència Valenciana de l'Energia notificarà individualment les condicions particulars i especials que afecten l'ajuda.  
La present resolució és definitiva en via administrativa i en contra es podrà interposar recurs potestatiu de reposició davant del president de l'AVEN en el termini d'un mes, comptador des de l'endemà de la notificació, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, o bé recurs contenciós administratiu, en el termini de dos mesos, comptadors des de l'endemà de la notificació, davant del Jutjat Contenciós Administratiu competent, d'acord amb els criteris establits en l'article 14 de la Llei 29/1998, Reguladora de la Jurisdicció Contenciosa Administrativa, sense perjuí de la interposició de qualsevol altre recurs que s'estime procedent.  
  
  
València, 26 de novembre de 2011.- El president de l'Agència Valenciana de l'Energia: Mario Flores Lanuza.»